מלון הזבין

מלון הזבין (באנגלית: Hazbin Hotel) היא סדרת אנימציה למבוגרים מוזיקלית אמריקאית שנוצרה על ידי ויויאן מדרנו . הסדרה סובבת סביב צ'ארלי מורנינגסטאר, נסיכת הגיהנום, במסעה למצוא דרך לשקם ולגאול "חוטאים" שהגיעו לגיהנום ולהכניסם לגן עדן, זאת באמצעות "מלון הזבין" אותו היא מנהלת. את הסדרה מפיקים חברת ההפקה האמריקאית A24 ואולפן האנימציה Bento Box Entertainment, בשיתוף פעולה עם אולפני אמזון.

פרק הפיילוט, שפורסם ב-YouTube ב-28 באוקטובר 2019, נעשה כולו על ידי אנימטורים עצמאיים ומומן בעיקר על ידי תורמים שתרמו למדרנו. העונה הראשונה עלתה לראשונה באמזון פריים וידאו ב-18 בינואר 2024. לאחר תחילת שידורי הסדרה ולאור הצלחתה, אושר כי העונה השנייה נמצאת בהפקה. ב-26 בינואר 2024 נחשף שהפרק הראשון של הסדרה הוא פרק הבכורה הגדול ביותר לסדרת אנימציה חדשה באמזון פריים וידאו. ב-17 בפברואר 2024, פרק הפיילוט הגיע לכ-100 מיליון צפיות ביוטיוב. כל פרק בסדרה כולל שני שירים, המבוצעים על ידי אחת או מספר דמויות.

הפופולריות של פיילוט הסדרה איפשרה למדראנו ליצור סדרת ספין-אוף בשם Helluva Boss, ששודרה לראשונה ב-31 באוקטובר 2020. הסדרה כוללת קאסט וקו עלילה שונה, אך נאמר ששתי הסדרות חולקות יקום קולנועי משותף<ref></ref>. בערוץ היוטיוב של אמזון פריים הובטחו עונות 2,3,4

== עלילה ==
הסדרה עוקבת אחר צ'רלי מורנינגסטאר, נסיכת הגיהנום (בתם של לוציפר ולילית), אשר מודאגת מהעובדה שהגיהנום עובר טיהור שנתי שבו מלאכים מגן עדן, בראשות האדם הראשון - אדם, יורדים מגן העדן והורגים אלפי חוטאים ולכן היא החליטה למצוא פתרון שליו יותר לבעיית פיצוץ האוכלוסין - לפתוח את "מלון הזבין", בו ישהו חוטאים שרוצים להשתקם ולצאת מהגיהנום כנשמות נגאלות על מנת להיכנס לגן עדן<ref name="noraas2022"></ref>.

בעזרת בת זוגה ואגי, שד רדיו תחמן בשם אלסטור, האורח הראשון של המלון שלה שחקן הפורנו ההומוסקסואל בשם אנג'ל דאסט, הברמן המדוכא בשם האסק והחדרנית המשוגעת ניפטי, היא נחושה להפוך את חלומה למציאות.

== דמויות ==

שרלוט "צ'ארלי" מורנינגסטאר - בתם של לוציפר ולילית. חמודה, חייכנית ואופטימית, ורואה את הטוב בכל דבר ובכל אחד.

ואגי - בת הזוג של צ'ארלי. מלאכית שנפלה לאחר שריחמה על ילד שד ושחררה אותו בזמן הטבח השנתי, ובתגובה סגניתו של אדם כרתה לה את הכנפיים ומאז חיה 3 שנים עם צ'ארלי. נודע שהיא מלאכית רק בפרק 6. הגיעה במקור ממרכז אמריקה ודוברת ספרדית לטינית כשפה שנייה.

אלאסטור - שד דמוי אייל. אוברלורד ושדרן רדיו. השקיע כלכלית בפרויקט של צ'ארלי ונהיה המארח של המלון. רוצח וקניבל עוד מהיותו בחיים. מת בשנות ה-30 לאחר שציידים שמעו אותו ביער וירו בו כי חשבו שהוא אייל, ומכאן הסיבה שהוא דמוי אייל. אוברלורד והנשמות של האסק וניפטי שייכות לו, והוא כל כך חזק שהוא יכול להפיל את לוציפר אם הוא רוצה. תמיד מחייך ונראה כי הוא לא יכול להפסיק לחייך גם אם הוא רוצה (בפרק 8 חוטף התקף חרדה קשה ופורץ בבכי, אבל עדיין מחייך בלי שליטה).

לוציפר מורנינגסטאר - אביה של צ'ארלי. מתמודד עם דיכאון עמוק בעקבות הכשל בנישואים שלו ושל לילית, אוהב מאוד את צ'ארלי ותומך בה, אבל מפחד להיפגש איתה בגלל כל מה שקרה עם לילית. בעל חיבה לברווזי גומי ומייצר ברווזי גומי להנאתו.

אנג'ל דאסט - שד דמוי עכביש. שחקן פורנו הומוסקסואל והאורח הראשון במלון. מת ממנת יתר לפני שהגיע לגיהנום. אנג'ל הוא פלרטטן, אבל גם רגשן מאוד. הנשמה שלו שייכת לולנטינו והוא מתעלל בו קשות. אנג'ל בטלן ולא עוזר בכלל באחזקת המלון, אבל כן אכפת לו מחבריו. מחבב את האסק. החבר הכי טוב של צ'רי בומב ובזמן שלקחה אותו ואת חבריו למועדון הגן על ניפטי מפני ולנטינו, הוכחה שהוא השתפר מאז שהגיע למלון. יש לו אחות תאומה בשם מולי שהיא היחידה מבני משפחתו שהגיעה לגן עדן לאחר מותה.

האסק - שד מכונף דמוי חתול. מהמר כפייתי ואלכוהוליסט. היה אוברלורד והיה מהמר על נשמות של קובנותיו, עד שאלאסטור בה להמר נגדו והוא הפסיד בפעם הראשונה. הוא ממורמר ועצבני אבל אוהב את ניפטי כמו אחות קטנה. יש לו התנהגויות חתוליות (יכול לילל, מגרגר כשהוא שמח ומסתמר כשהוא כועס או מפחד) שהוא לא אוהב, אבל חי איתן.

ניפטי - שדה קטנה דמוית ציקלופית. הנשמה שלה שייכת לאלאסטור והיא מנהלת משק הבית של המלון. התחביב הבולט ביותר שלה הוא רדיפה אחרי ג'וקים עם תער חד ולנסות לדקור אותם. היא הדמות הסטרייטית היחידה בסדרה. התאהבה בפנטיוס כשחשבה שהוא "ילד רע" בל נמאס לה ממנו בסוף הפרק כשהוא התנצל והראה שהוא "לא ילד רע". היא זאת שרצחה את אדם בסוף הסדרה.

סר פנטיוס - שד (בהמשך מלאך) דמוי נחש קוברה. ממציא גאון ואויבה המושבע של צ'רי בומב, אם כי הוא מאוהב בה (מתוודה על אהבתו בפרק האחרון רגע לפני שהוא מקריב את עצמו). יש לו משרתים דמויי ביצים אותם הוא אוהב כאילו היו הילדים שלו (ישנה תיאוריה שהוא הטיל אותם). מת במאה ה-19 מה שהופך אותן לאחת הדמויות המבוגרות ביותר בסדרה. כשהגיע למלון בפעם הראשונה הוא היה מרגל בעבור ווקס, אבל בהמשך צ'ארלי נכנסת לליבו והוא מגיע כאורח אמיתי למלון.

צ'רי בומב - שדה דמויות ציקלופית. חברתו הטובה ביותר של אנג'ל דאסט והאויבת המושבעת של סיר פנטיוס. מתה בשנות ה-80 וגילה הוא הכי קטן מבין דמויות הסדרה (20) מה שהופך אותה לדמות הכי צעירה עד כה בסדרה.

פאט נאגטס (נגיסי שומן) - שד דמוי חזיר. חיית המחמד של אנג'ל דאסט והדמות היחידה בסדרה שאינה מואנשת. דואג לו ואוהב אותו, מלקק לו את הדמעות כשהוא חוזר לחדר בוכה.

ולנטינו - שד דמוי עש. אחד משלישיית ה־v והאוברלורד והסרסור של אנג'ל דאסט, ומתעלל בו קשות. נרמז כי הוא במערכת יחסים עם ווקס ועם וולוט. מנהל תעשיית הפורנו בגיהנום, העשן מהסיגריה שלו עשוי מסם שמי ששואף אותו נכנס לייחום מיידי.

ווקס - שד דמוי טלוויזיה. אחד משלישיית ה־v ואויבו המושבע של אלאסטור. ווקס מנהל את חברת הטכנולוגיה הגדולה ביותר בגיהנום.

אדם - מלאך. היה האדם הראשון בעולם ובן זוגה של לילית לפני לוציפר. שחצן ויהיר, בתחילת הסדרה צ'ארלי מציגה בפניו את הרעיון שלה והוא בתגובה מחליט לקצר בחצי את הזמן עד הטבח הבא בגיהנום. נרצח על ידי ניפטי בסוף הסדרה. נרמז כי בעונה הבאה יחזור בתור שד.

אמילי - מלאכית. "בת דודה" של צ'ארלי וחולקת את אותה אופטימיות ושמחת חיים. לא ידעה על הטבח השנתי בגיהנום עד שצ'ארלי באה לבקר בגן עדן.

שרה - מלאכית ראשית. ידעה מהטבח ועשתה כל שביכולתה למנוע מאמילי לדעת עליו.

לילית מורנינגסטאר - זוגתו הראשונה של אדם ופרודה מלוציפר. אמה של צ'ארלי. נעדרה לשבע שנים ומנעה מלוציפר לראות את צ'ארלי מאז שהייתה תינוקת.

== שידור ==
{| class="wikitable plainrowheaders" style="text-align: center;"
! colspan="2" rowspan="2" scope="col" style="padding: 0 9px;" |עונה
! rowspan="2" scope="col" style="padding: 0 9px;" |מספר פרקים
! colspan="3" scope="col" style="padding: 0 90px;" |תקופת שידור מקורית 
|-
! scope="col" |שידור ראשון
! scope="col" |שידור אחרון
!רשת שידור
|-
| scope="row" style="background: #3CB371; color: #100; text-align: center;" |
| colspan="2" |פיילוט
|10 בינואר 2020
|29 באוגוסט 2020
|יוטיוב
|-
| scope="row" style="background: #FF5C7A; color: #100; text-align: center;" |
|1
|8
|12 ביוני 2021
|28 במאי 2022
|אמזון פריים וידאו
|}

== פרקים ==
=== פיילוט ===
{| class="wikitable plainrowheaders" style="text-align: center;"
! scope="row" style="background: #3CB371; color: #100; text-align: center;" |שם הפרק בעברית
! scope="row" style="background: #3CB371; color: #100; text-align: center;" |שם הפרק באנגלית
! scope="row" style="background: #3CB371; color: #100; text-align: center;" |תאריך שידור מקורי 
|-
|זה בידור
|That's Entertainment
|28 באוקטובר 2019
|}

=== עונה 1 ===
{| class="wikitable plainrowheaders" style="text-align: center;"
! scope="row" style="background: #FF5C7A; color: #100; text-align: center;" |מספר הפרק בסדרה
! scope="row" style="background: #FF5C7A; color: #100; text-align: center;" |מספר הפרק בעונה
! scope="row" style="background: #FF5C7A; color: #100; text-align: center;" |שם הפרק בעברית
! scope="row" style="background: #FF5C7A; color: #100; text-align: center;" |שם הפרק באנגלית
! scope="row" style="background: #FF5C7A; color: #100; text-align: center;" |תאריך שידור מקורי 
|-
|1
|1
|פתיחה
|Overture
| rowspan="4" |18 בינואר 2024
|-
|2
|2
|הרדיו הרג את כוכב הווידאו
|Radio Killed the Video Star
|-
|3
|3
|ביצים מקושקשות
|Scrambled Eggs
|-
|4
|4
|העמדת פנים
|Masquerade
|-
|5
|5
|אבא נגד אבא
|Dad Beat Dad
| rowspan="2" |25 בינואר 2024
|-
|6
|6
|ברוכות הבאות לגן עדן
|Welcome to Heaven
|-
|7
|7
|שלום רוזי!
|!Hello Rosie
| rowspan="2" |1 בפברואר 2024
|-
|8
|8
|המופע חייב להימשך
|The Show Must Go On
|}

== הפקה ==
הרבה דמויות שהופיעו בפיילוט, היו כבר קיימות בראשה של מדראנו כשהחלה לעבוד עם אנשים על התוכנית, יחד עם חבריה לבית הספר לאומנות בו למדה. במקור, היא תכננה שהפיילוט יהווה "קומדיה למבוגרים, עם אסתטיקה שטנית נדושה". לקח לה ולחבריה יותר משישה חודשים לכתוב את הפרק ולמעלה משנתיים להנפיש אותו, זאת לצד מספר טיזרים שהוכנו ופורסמו באותה תקופה כדי למשוך קהל מעריצים לסדרה. כבר בראשית העבודה על הסדרה, נודע כי הסדרה תכליל מספר דמויות להט"ביות, בהם ההומוסקסואל בשם אנג'ל דאסט, ביסקסואלית בשם צ'רלי, דמות פאנסקסואלית בשם האסק, דמות לסבית בשם ואגי ועוד מספר דמויות להט"ביות<ref name="cbr.com"></ref><ref name="Milligan"></ref><ref name="Medrano"></ref>.

פרק הפיילוט של הסדרה שוחרר לערוץ היוטיוב של מדראנו באוקטובר 2019 והגיע לכ-54 מיליון צפיות עד פברואר 2021. כמה שנה לאחר יציאתו, אולפן הסרטים והסדרות, A24, קנה את הזכויות של "מלון הזבין" וזאת כדי להפיק סדרה המבוססת על הפיילוט<ref></ref>. בדצמבר 2021, חשבון הטוויטר של "מלון הזבין" הודיע על יציאת העונה הראשונה, עם זאת, מאוחר יותר דווח כי המדבבים שהופיעו בפיילוט, לא ימשיכו לסדרה עצמה, על אף תמיכתם ביציאת הסדרה<ref name="shakeuppc"></ref>.

ב-28 באוקטובר 2022, יום השנה השלישי ליציאת הפיילוט, שוחרר טריילר בערוץ היוטיוב של מדראנו המבטיח כי הסדרה תעלה באוגוסט 2023<ref></ref>, אך הדבר נדחה לאור שביתת אמני הטלוויזיה והרדיו. ב-23 בספטמבר 2023, פורסם בחשבון האינסטגרם הרשמי של הסדרה כי פרק הבכורה יעלה בינואר 2024, תוך הבטחה כי צפויה לסדרה גם עונה שנייה<ref></ref>. ב-13 בדצמבר שוחרר הטריילר הרשמי של העונה הראשונה וב-18 בינואר עלה פרק הבכורה של הסדרה לאמזון פריים וידאו.

==קישורים חיצוניים==

== הערות שוליים ==

קטגוריה:גיהנום בתרבות הפופולרית
קטגוריה:סדרות טלוויזיה מקוריות של אמזון
קטגוריה:קומדיות שחורות
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020